«After Microsoft» լուսանկար։ Նույն վայրը 2006 թվականի նոյեմբերին
**«Անխռովություն»**, **«Երանություն»** (անգլ.՝ Bliss), BMP ձևաչափով պատկերի անվանումը, որը ներառվել է *Microsoft Windows XP*-ում և արվել է 1996 թվականին Կալիֆոռնիա նահանգի Սոնոմա շրջանում՝ Սոնոմական հովտից հարավ-արևելք՝ հին *Clover Stornetta* կաթնամթերքի ֆերմայի գտնվելու վայրից ոչ հեռու։ Պատկերում արտացոլված են կանաչ բլուրները և կապույտ երկինքը՝ փետրավոր և շերտակույտային ամպերով։ Պատկերը կիրառվել է որպես *Windows XP*-ում *Luna*-ի ձևավորման ստանդարտ պաստառ։ 21-րդ դարի առաջին տասնամյակում այս լուսանկարը համարվել է աշխարհում ամենաշատ դիտվածը։

Լուսանկարը արել է պրոֆեսիոնալ նկարիչ Չարլզ Օ՚Ռիերը՝ Սեյնթ Հելենի բնակիչը (Կալիֆոռնիա նահանգ), *HighTurn* թվային դիզայն-ընկերության համար։ Օ՚Ռիերը նաև լուսանկարներ է արել *Corbis* մասնավոր ընկերության համար, որը պատկանում էր Բիլ Գեյթսին և Սիեթլում զբաղվում էր սթոք լուսանկարչությամբ և Նապա հովտի լուսանկարներով *National Geographic* ամսագրի՝ հովտի մասին մայիսյան թողարկման համար։ Չնայած Օ՚Ռիերը հիմնականում լուսանկարում էր Նապա հովտում գինեգործությունը, «Երանության» բլրի վրա խաղող չկար․ 90-ական թվականների սկզբին այդ խաղողի այգիները վարակվել էին խաղողի որդնալվիճով, ինչը դրանք դարձրել էր ոչ պիտանի և դրանք վերացվել են մի քանի տարով․ այն պահին, երբ Չարլզը արել է լուսանկարը (1996 թվականի հունվարին), բլուրները պատված էին խիտ կանաչ խոտով։ «Դա այն է, ինչ պետք է։ Օ Աստված իմ, այս խոտը հիանալի է։ Այն կանաչ է։ Փայլում է արևը, միայն մի քիչ ամպեր»,- այսպես է հիշում իր մտքերի ընթացքը լուսանկարիչը։ Նա կանգ է առել Նապա-Սոնոմա տեղանքից ոչ հեռու և հեռացել է ճանապարհից, որպեսզի *Mamiya RZ67*-ի միջին ֆորմատի տեսախցիկը տեղադրի եռոտանու վրա և այն լիցքավորի Fujifilm ' s Velvia ժապավենով, որը հաճախ օգտագործվում է վայրի բնության լուսանկարիչների կողմից և հայտնի է գույների որոշակի սպեկտրի հագեցվածությամբ։

Օ՚Ռիերը կարծում է, որ տեսախցիկի կոմբինացիան և ժապավենները ինչ-որ չափով նպաստել են լուսանկարի հաջողությանը. «Դա ստեղծում է բավականին մեծ տարբերություն, և ես կարծում եմ, որ դա օգնել է «Երանությանը» էլ ավելի շատ առանձնանալ, վստահ չեմ, որ այսպիսի արդյունք կստացվեր, եթե լուսանկարն արված լիներ 35-միլիմետրանոց ժապավենի վրա»։ Նա ասել է, որ մինչ ինքը տեղադրում էր իր տեսախցիկը, կար հնարավորություն, որ երկինքը կպատվի ամպերով․ «Այդ ժամանակ ամեն ինչ փոխվում էր շատ արագ», նա արել է չորս նկար և վերադարձել մեքենայի մոտ։ Օ՚Ռիերի խոսքերով՝ լուսանկարը չի բարելավվել կամ թվային ճանապարհով ինչ-որ կերպ տեսափոխվել։ Նկարը արվել է 12/121 մայրուղուց այն կողմ։ Մոտավոր տեղանքը՝ 3050 Ֆրեմոնտ Դրայվ, Սոնոմա, Կալիֆոռնիա։

Օ՚Ռիերի լուսանկարը ոգեշնչել է 200 մլն դոլար արժողությամբ «Այո, դու կարող ես» անվանումով գովազդային արշավին, որը կազմակերպել է Նյու Յորքի *McCann Erickson* գովազդային ընկերության Սան Ֆրանցիսկոյի ստորաբաժանումը։ Արշավը հեռարձակվել է ABC հեռուստաընկերությամբ 2001 թվականի *НФЛ*-ի խաղերից մեկի ժամանակ։ Հեռուստագովազդում օգտագործվել է Մադոննայի «Ray of Light» երգը, որի հեռուստատեսային իրավունքները Microsoftին արժեցել են 14 մլն դոլար։

2006 թվականի նոյեմբերին *Goldin+Senneby* նկարչական նախագիծը այցելել է Սոնոմայի հովտի այն վայրը, որտեղ արվել է լուսանկարը՝ անելով «After Microsoft» լուսանկարը գրեթե նույն դիրքից 10 տարի անց։

2006 թվականին շվեցյարացի լուսանկարիչ Սեբաստեն Մետրոն հանրությանն է ներկայացրել «Կանաչող բլուրներ՝ Բիլ Գեյթսի մոտիվներով» լուսանկարը։ Չնայած բնապատկերների հայտնի նմանությանը, Մետրոյի լուսանկարը արվել էր Շվեյցարիայում, ոչ թե Կալիֆոռնիայում։

Ծանոթագրություններ
------------------

1. 1 2 3
2. 1 2  Turner, Paul (2004 թ․ փետրվարի 22). "No view of Palouse from Windows". The Slice. Արխիվացված է the original 2008 թ․ հունվարի 20-ին. Retrieved 2011 թ․ մարտի 20.
3. ↑  "Say goodbye to 'Bliss' : St. Helena Star". Napa Valley Register. Retrieved 2015 թ․ դեկտեմբերի 8.
4. ↑  Younger, Carolyn (2010 թ․ հունվարի 18). "Windows XP desktop screen is a Napa image". Napa Valley Register. Արխիվացված է the original 2012 թ․ փետրվարի 27-ին. Retrieved 2010 թ․ հունվարի 18.
5. ↑  "Goldin+Senneby » Blog Archive » After Microsoft". goldinsenneby.com. Արխիվացված է the original 2014 թ․ փետրվարի 20-ին. Retrieved 2015 թ․ դեկտեմբերի 8. `{{cite web}}`: Unknown parameter `|deadlink=` ignored (`|url-status=` suggested) (help)
6. ↑  "'Bliss' photog shares story of famous Windows XP image". NY Daily News. Retrieved 2015 թ․ դեկտեմբերի 8.
7. 1 2  "The story behind the wallpaper we'll never forget" (in անգլերեն). YouTube. 2014 թ․ ապրիլի 8. Retrieved 2015 թ․ դեկտեմբերի 8.
8. ↑  Wayne Freedman. "Iconic Windows XP background is photo of Sonoma County hillside". ABC7 San Francisco. Retrieved 2015 թ․ դեկտեմբերի 8.
9. ↑  Saunders, Christopher (2001 թ․ հոկտեմբերի 16). "Microsoft Hopes "Ray of Light" Makes XP Shine". ClickZ. Արխիվացված է the original 2012 թ․ փետրվարի 27-ին. Retrieved 2010 թ․ փետրվարի 15.
10. ↑  "Windows XP takes to the air; Microsoft pushes new operating system with ads targeting both business and consumer markets". Goliath. Արխիվացված է the original 2012 թ․ փետրվարի 27-ին.
11. ↑  Thurrott, Paul (2001 թ․ հոկտեմբերի 11). "Windows XP Marketing: Yes You Can". Windows IT Pro. Արխիվացված է the original 2012 թ․ փետրվարի 27-ին. Retrieved 2010 թ․ փետրվարի 15.
12. ↑  The Complete Windows XP
13. ↑  "After Microsoft". Goldin+Senneby. 2007 թ․ ապրիլի 5. Արխիվացված է the original 2012 թ․ փետրվարի 27-ին. Retrieved 2010 թ․ փետրվարի 15.
14. ↑  Sébastien Mettraux (2014 թ․ դեկտեմբերի 19). "Безмятежность" (in անգլերեն). sebastien-mettraux.ch. Retrieved 2016 թ․ սեպտեմբերի 21.

Արտաքին հղումներ
----------------

* Документальный фильм о создании картинки "Безмятежность" (անգլ.)
* Холм в Google Street View